  Анжелика Тихонова корреспондент 14-тӥ шуркынмонлы Удмуртиын эшшо 150 адямилэсь выль коронавирус инфекциез шараязы. Со сярысь элькун тӧролэн но кивалтэтлэн «ВКонтакте» мерлыко вотэсысь огиназ ивортӥзы. Выль черламъёс пӧлын Ижкарын 59 улӥсьёс, Глазкарын – 15, Можгаын – 13, Сарапулын – 11, Воткаын, Дэри ёросын – быдэн укмыс, Эгра, Алнаш ёросъёсын – быдэн сизьым, Балезино ёросын – ньыль, Можга ёросын – куинь, Ува, Грак, Якшур-Бӧдья ёросъёсын – быдэн кык, Вавож, Каракулино, Кизнер, Кияса, Сарапул, Сьӧлта, Шаркан ёросъёсын – быдэн одӥг. 107 адями йӧназ. Одӥг адями кулӥз – воргоронлы 44 арес вал Туннэ нуналлы Удмуртиын коронавирус инфекциен черлан 10 сюрс 927 учыр лабораториосын зэматэмын. 8 сюрс 895 адями йӧназ, 197 мурт улонысь кошкиз. Та дыре 189-лэн висисьёслэн тазалыксы секыт лыдъяське.  Тегъёс: Тазалык Ижкар висён Удмуртия коронавирус  